b'\n_START_ARTICLE_\nTrubadur (opera)\n_START_SECTION_\nLibreto\n_START_PARAGRAPH_\nSalvatore Cammarano prema drami \xe2\x80\x9eTrubadur\xe2\x80\x9d (El trovador) i Antonio Garc\xc3\xada Guti\xc3\xa9rrez.\n_START_SECTION_\nPremijera\n_START_PARAGRAPH_\nPremijera Trubadura bila je 19. sije\xc4\x8dnja 1853. u Rimu.\n_START_SECTION_\nLikovi i uloge\n_START_PARAGRAPH_\nGrof od Lune (Conte di Luna), mladi Aragonski plemi\xc4\x87 - bariton_NEWLINE_Leonora, dvorska dama princeze Aragonije - sopran_NEWLINE_Azucena, ciganka - mezzosopran_NEWLINE_Manrico, \xc4\x8dasnik u vojsci princa Urgela, misli se da je Azucenin sin - tenor_NEWLINE_Ferrando, kapetan grofove vojske - bas_NEWLINE_Ines, Leonorina pratilja - sopran_NEWLINE_Ruiz, vojnik u Manricovoj slu\xc5\xbebi - tenor_NEWLINE_Stari Ciganin (Vechhio Zingaro) - bas_NEWLINE_Glasnik (Un Messo) - tenor_NEWLINE_\xc4\x8dasne sestre, sluge i vojnici grofa, cigani\n_START_SECTION_\nMjesto i vrijeme radnje\n_START_PARAGRAPH_\nBaskija i Aragonija u ranom XV. stolje\xc4\x87u.\n_START_SECTION_\nScena I\n_START_PARAGRAPH_\nPredvorje dvorca Alaferija. Na stra\xc5\xbei tokom no\xc4\x87i, Ferrando pri\xc4\x8da doga\xc4\x91aj iz porodi\xc4\x8dne povijesti: stara Ciganka je uhva\xc4\x87ena kako \xc4\x8dara oko mla\xc4\x91eg sina starog grofa i osu\xc4\x91ena je na loma\xc4\x8du. Njena k\xc4\x87erka je ukrala dijete i bacila ga u plamen maj\xc4\x8dine loma\xc4\x8de. Grof se nadao da mu nije sin stradao i zakleo je svog starijeg sina da ga na\xc4\x91e. Taj stariji sin je sada\xc5\xa1nji grof od Lune. Vojnici su zastra\xc5\xa1eni pri\xc4\x8dom kako duh stare ciganke i dalje luta oko zamka u gluho doba no\xc4\x87i.\n_START_SECTION_\nScena II\n_START_PARAGRAPH_\nBalkon pala\xc4\x8de no\xc4\x87u. Leonora se zaljubila u nepoznatog mladi\xc4\x87a na turniru. Kasnije ga je prepoznala po glasu: to je mladi trubadur kojeg povremeno \xc4\x8duje u vrtu. Ona ga \xc4\x8deka. Pojavljuje se i grof od Lune koji je zaljubljen u Leonoru. On \xc4\x8duje trubadurovu pjesmu i ljubomora ga izjeda. Leonora gre\xc5\xa1kom govori nje\xc5\xbene rije\xc4\x8di Luni i Marico je optu\xc5\xbei da ga vara. Ona ga moli da joj oprosti jer ju je no\xc4\x87na tama prevarila. Luna u trubaduru prepoznaje Manrica, vojskovo\xc4\x91u svog najlju\xc4\x87eg neprijatelja, princa Ergela i izaziva ga na dvoboj usprkos Leonorinim preklinjanjima.\n_START_SECTION_\nScena I\n_START_PARAGRAPH_\nCiganski logor u planinama Baskije. Marico je savladao Lunu u dvoboju, ali ga je neki unutra\xc5\xa1nji glas zaustavio da ga ubije. Ali, Luna ga je pratio i sustigao i Marico je savladan. Azucena ga je na\xc5\xa1la i izlije\xc4\x8dila mu rane. Ona sjedi kraj vatre koja je stalno podsje\xc4\x87a na maj\xc4\x8dinu loma\xc4\x8du i na posljednji maj\xc4\x8din krik: \xe2\x80\x9eOsveti me!\xe2\x80\x9d. Ona Manricu pri\xc4\x8da kako je pre petnaest godina njena majka la\xc5\xbeno optu\xc5\xbeena i osu\xc4\x91ena za napad na grofovog mla\xc4\x91eg sina. Ona je majku pratila ka njenoj loma\xc4\x8di i \xc5\xbeele\xc4\x87i da se osveti grofu, ukrala dijete i bacila ga u vatru. Ali, kada je do\xc5\xa1la sebi, shvatila je da nije grofova sin stradao, ve\xc4\x87 da je dijete bacila u vatru. Tada ga je ona uzela i odgojila kao svog sina. Marico je zbunjen: zar on nije njen sin? Ona ga \xc5\xbeurno uvjerava da jeste i da ne slu\xc5\xa1a brbljanja stare \xc5\xbeene., ve\xc4\x87 da mora osvetiti smrt njene majke. Na to dolazi glasnik sa vije\xc5\xa1\xc4\x87u da je Leonora, misle\xc4\x87i da je Marico mrtav, odlu\xc4\x8dila da se povu\xc4\x8de u samostan. Marico usprkos maj\xc4\x8dinim molbama odlazi da je zaustavi.\n_START_SECTION_\nScena II\n_START_PARAGRAPH_\nCrkva samostana van Kastelora. Luna je tako\xc4\x91er \xc4\x8duo za Leonorinu namjeru i dolazi da je otme. Na vrijeme upada Marico, Leonora ne vjeruje da je njen voljeni \xc5\xbeiv i oni uz pomo\xc4\x87 Manricovih vojnika uspijevaju da pobjegnu u sigurnu tvr\xc4\x91avu Kastelor.\n_START_SECTION_\nScena I\n_START_PARAGRAPH_\nLunin vojni kamp izvan zidina Kastelora. Luna opsjeda posljednje upori\xc5\xa1te princa Ergela kojim komandira Marico. Nedaleko od kampa je uhva\xc4\x87ena ciganka za koju su vojnici smatrali da je \xc5\xa1pijun. Ferrandu ona djeluje poznato. Kada ona u o\xc4\x8daju pozove Manrica u pomo\xc4\x87, svi shva\xc4\x87aju ko je ona: ciganka koja je Luninog brata ubila. Azucenu bacaju u tamnicu.\n_START_SECTION_\nScena II\n_START_PARAGRAPH_\nU tvr\xc4\x91avi Kastelor. Leonora i Marico se pripremaju za vjen\xc4\x8danje, ali ih Ruiz prekida vije\xc5\xa1\xc4\x87u da je Azucena uhi\xc4\x87ena i Marico, sa svojim vojnicima, kre\xc4\x87e da oslobodi majku.\n_START_SECTION_\nScena I\n_START_PARAGRAPH_\nKrilo pala\xc4\x8de Alaferija. Luna je pobjedio u bici i zauzeo tvr\xc4\x91avu Kastelor, ali Leonoru nisu na\xc5\xa1li. Manrico je uhva\xc4\x87en i ba\xc4\x8den sa majkom u tamnicu. Leonora je saznala da \xc4\x87e oni biti u zoru pogubljeni i do\xc5\xa1la je kod Lune da ga moli za milost. Kada u zamjenu ponudi sebe, Luna je presretan i obe\xc4\x87ava da \xc4\x87e pustiti Manrica i Azucenu. On ne zna da je Leonora popila otrov.\n_START_SECTION_\nScena II\n_START_PARAGRAPH_\nTamnica. Marico i Azucena su u lancima. Leonora dolazi i nagovara Manrica da bje\xc5\xbei, ali on to ne \xc5\xbeeli jer vjeruje da ga je ona prevarila. Neo\xc4\x8dekivano, otrov po\xc4\x8dinje prerano djelovati. Marico shva\xc4\x87a \xc5\xa1to je Leonora uradila, ali ve\xc4\x87 je kasno. Ona umire na njegovim rukama. Luna je bjesan i \xc5\xa1alje Manrica na gubili\xc5\xa1te. On tjera Azucenu da to gleda, a ona, kada je Manricu odrubljena glava, Luni otkrije da je Marico u stvari njegov brat. Luna je o\xc4\x8dajan, a Azucena uzvikuje: \xe2\x80\x9eSad si osve\xc4\x87ena, majko!\xe2\x80\x9d.'